
La finalul summitului Comunităţii Politice Europene, desfășurat la Budapesta, 
Volodimir Zelenski a anunţat că Ucraina și Ungaria nu au semnat acordul bilateral 
de securitate. El a explicat că Budapesta a refuzat să includă în text un punct 
privind susținerea intrării Kievului în NATO. La rândul său, premierul ungar Viktor 
Orban a precizat că alocarea pentru Ucraina a unui ajutor pe termen lung în vloare 
de 50 de miliarde de euro din bugetul UE a fost intrat din nou sub semnul 
întrebării după victoria lui Donald Trump la alegerile prezidenţiale din SUA, 
relatează RT. 


Ucraina nu a semnat cu Ungaria acordul bilateral de securitate, deoarece din text lipsește 
punctul privind susținerea aderării Kievului la NATO, a declarat Zelenski la conferința de 
presă de la finalul Comunităţii Politice Europene de la Budapesta, unde liderul ucrainean a 
venit pentru prima dată de la izbucnirea conflictului. 


„Pentru noi, importantă este susținerea Ucrainei în Uniunea Europeană, pentru noi 
important este ca Ungaria să sprijine Ucraina în NATO. În document nu există, în momentul 
de față, susținerea Ucrainei în NATO din partea Ungariei. Și cum nu există, acest document 


nu a fost semnat. Și punct”, a afirmat Zelenski. 


În același timp, potrivit spuselor sale, Ucraina este gata să ducă la îndeplinire toate cerințele 
Ungariei în problema minorităţilor naţionale, deoarece Kievul ar fi, chipurile, preocupat de 
cetățenii de toate naționalitățile care trăiesc în Ucraina. 


In ultimul timp Kievul a făcut numeroase gesturi neamicală față de comunitatea 


românească din Ucraina, dar Bucureștiul nu a reacționat. 


